聯合聖經公會

聯合聖經公會喺1946年成立，係一個聯繫世界各地聖經公會嘅全球性組織，目的係促進各地聖經公會彼此勉勵，互相建立，同心合意拓展工作，共同以最廣泛、有效嘅方式分發同推廣《聖經》。

簡介
聯合聖經公會最初由13個國家嘅成員組成，今日已經發展成一個龐大嘅跨宗派組織，喺全球二百幾個國家同地區負責翻譯、出版、分發、推廣聖經嘅事工。聯合聖經公會成員肩負咗全球80%聖經分發嘅重任，喺世界各地大大促成教會嘅建立同增長。各地聖經公會雖然行政獨立，但喺禱告、翻譯、研究、財政資源上互相支援，聯成一個聖經事工嘅團契，類似聯合國一樣。有經濟能力嘅聖經公會，為未有能力嘅國家提供資助。

公會成員
香港聖經公會
台灣聖經公會
新加坡聖經公會
美國聖經公會

出版
《聖經和合本》
《呂振中譯本》
《現代中文譯本》
《新標點和合本》
《現代中文譯本修訂版》
《和合本修訂版》

聯合聖經公會- HKBS

基督教組織